Source: http://www.maaamet.ee/maarent/index.php?action=EnampakkumineView&e_id=60&eo_id=3173
Timestamp: 2020-02-19 11:07:15+00:00
Document Index: 2804574

Matched Legal Cases: ['§ 25', '§ 16', '§ 25', '§ 24', '§ 25', '§ 30', '§ 281']

Lääne-Viru maakond, Rakvere vald, Aresi küla, Põlevkiviõli
Kinnisasi: 77001:001:0753
Katastriüksuse pindala: 5.61 ha
Kasutusala pindala: 3.31 ha
Selgitus: rendile andmine, Põlevkiviõli kinnisasi, 77001:001:0753, pakkuja nimi
maaüksus asub Toolse fosforiidimaardla (reg.k nr 193) passiivse tarbevaru 14. ploki alal, Kunda lubjakivimaardla (reg.k nr 18) aktiivse reservvaru 5. ja 6. ploki alal ja Eesti põlevkivimaardla (reg.k nr 35) Kohala uuringuvälja maardlaosa passiivse reservvaru 14 ploki alal;
maaüksus kattub diktüoneemakilda mikroelemendi Mo (>300 g/t) ja Zn (>200 g/t)levikualaga;
kinnistu edelanurka ulatub riikliku kaitse all oleva arheoloogiamälestise Ohvrikivi „Hiiekivi“ (reg-nr 10413) kaitsevöönd. Arheoloogiamälestis on kaitse alla võetud kultuuriministri 01.09.1997 määrusega nr 59, (RTL 1997, 169-171, 954). Muinsuskaitseamet on andnud seisukoha, et senist maakasutust võib jätkata olemasolevas mahus. Kinnismälestise kaitsevööndis kehtivad muinsuskaitseseadusest tulenevad kitsendused (§ 25). Mälestise kaitsevöönd on 50 m mälestise väliskontuurist arvates ning kaitsevööndi ulatus on näha Maa-ameti kaardil kultuurimälestiste kihil. Juhime tähelepanu, et mälestise omanik või valdaja vastutab mälestise säilimise ja hoolduse eest (§ 16 lg 1). Mälestise kaitsevöönd on 50 m laiune maa-ala mälestise väliskontuurist arvates, kui mälestiseks tunnistamise õigusaktis ei ole ette nähtud teisiti (MuKS § 25 lg 3). Vastavalt Muinsuskaitseseaduse § 24 ja § 25 kehtivad mälestistel ja nende kaitsevööndis mitmesugused kitsendused: arheoloogiamälestisega seonduval kinnistul on Muinsuskaitseameti kirjaliku loata keelatud maa sihtotstarbe muutmine, ehitamine, teede, trasside ja võrkude rajamine, mullatööd ja maaharimine, haljastus-, raie-, kaeve- ja maaparandustööd. Kaevetöödel tuleb arvestada kultuuriväärtusega leidude ja arheoloogilise kultuurkihi ilmsikstuleku võimalusega. Muinsuskaitseseadusest tulenevalt (§ 30-33, 41) on leidja kohustatud kaevetööd peatama, leiu jätma leiukohta ning teatama sellest Muinsuskaitseametile;
kinnisasjaga piirnevate Sooaluse-Aresi tee ja Aresi-Vanamõisa tee kasutusvõimaluste ja kaitsevööndi ulatuse kohta tuleb küsida informatsiooni kohalikult omavalitsuselt. Tee kaitsevööndis kehtivad ehitusseadustikust tulenevad piirangud;
kinnisasjale ulatuvad Keskkonnaregistri andmetel puurkaevude sanitaarkaitsealad. Rendileandjal puudub info kitsenduste kaardi kohaselt kinnisasjale ulatuvate puurkaevude sanitaarkaitsevööndi tegeliku ulatuse ja puurkaevude tegeliku asukoha kohta. Puurkaevu 50 m sanitaarkaitsealal on muuhulgas veeseaduse § 281 lõike 1 punkti 3 kohaselt keelatud majandustegevus, välja arvatud heintaimede niitmine.
Kinnisasjal asub pärandkultuuri objekt Vanamõisa õlivabrik http://loodus.keskkonnainfo.ee/eelis/default.aspx?comp=objresult=parandobj&obj_id=2125030417.
Kasutusalast on välja jäetud kinnisasjal asuv metsamaa, kõrgemate puudega kaetud alad ning vundamendid ja varemed (vastavalt lisatud kasutusala plaanile).
Kinnisasjal asub ortofoto kohaselt eeldatavalt naaberkinnistu omaniku rajatud põllumaa, mille kasutamine on palutud lõpetada. Rendileandjal puudub info põllumaa kasutamsie lõpetamise kohta.
Põlevkiviõli kinnisasja kasutusala plaan ( 1.46 MB )
Põlevkiviõli katastriüksuse plaan ( 752.7 KB )
Kinnisasja kitsendusi vaata kaardilt. Kitsenduste kaart: 77001:001:0753